ΚΑΝΟΝΙΣΜΟΣ (ΕΚ) αριθ. 658/97 ΤΗΣ ΕΠΙΤΡΟΠΗΣ της 16ης Απριλίου 1997 για τροποποίηση του κανονισμού (ΕΚ) αριθ. 1854/96 για τον καθορισμό πίνακα μεθόδων αναφοράς που πρέπει να χρησιμοποιούνται για την ανάλυση και ποιοτική αξιολόγηση του γάλακτος και των γαλακτοκομικών προϊόντων στο πλαίσιο της κοινής οργάνωσης της αγοράς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 8 παράγραφος 4, το άρθρο 9 παράγραφος 3, το άρθρο 10 παράγραφος 3, το άρθρο 11 παράγραφος 3, το άρθρο 12 παράγραφος 3, το άρθρο 13 παράγραφος 3, το άρθρο 16 παράγραφοι 1 και 4 και το άρθρο 17 παράγραφος 14,

Εκτιμώντας:

ότι το άρθρο 2 παράγραφος 1 του κανονισμού (ΕΚ) αριθ. 2721/95 της Επιτροπής, της 24ης Νοεμβρίου 1995, περί θέσπισης κανόνων για την εφαρμογή των μεθόδων και των μεθόδων αναφοράς για την ανάλυση και την ποιοτική αξιολόγηση του γάλακτος και των γαλακτοκομικών προϊόντων στο πλαίσιο της κοινής οργάνωσης της αγοράς (3), ορίζει ότι κάθε χρόνο πριν από την 1 Απριλίου καταρτίζεται πίνακας αναφοράς των μεθόδων που εφαρμόζονται για τις αναλύσεις που αναφέρονται στο άρθρο 1 του κανονισμού αυτού 7 ότι ένας πρώτος κατάλογος εγκρίθηκε με τον κανονισμό (ΕΚ) αριθ. 1854/96 της Επιτροπής (4) 7 ότι ο κατάλογος αυτός πρέπει να ενημερωθεί με ισχύ από την 1η Απριλίου 1997 7 ότι πρέπει, συνεπώς, να αντικατασταθεί το παράρτημα του κανονισμού αυτού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1854/96 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 206 της 16. 8. 1996, σ. 21.

(3) ΕΕ αριθ. L 283 της 25. 11. 1995, σ. 7.

(4) ΕΕ αριθ. L 246 της 27. 9. 1996, σ. 5.

ΠΑΡΑΡΤΗΜΑ

ΠΙΝΑΚΑΣ ΜΕΘΟΔΩΝ ΑΝΑΦΟΡΑΣ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ (ΕΚ) αριθ. 2721/95

Εφαρμόζεται από 1ης Απριλίου 1997

Ευρετήριο:

Ελαχ. = ελάχιστο, Μέγ. = μέγιστο, Παράρτημα = παράρτημα του αναφερόμενου κανονισμού, ΣΥΑΛ = στερεό υπόλειμμα χωρίς λίπος, ε = επαναληψιμότητα, Α = αναπαραγωγιμότητα, ΕΛΟ = ελεύθερα λιπαρά οξέα, ΑΥ = αριθμός υπεροξειδίου, Ε = εμφάνιση, Γ = γεύση, Σ = σύσταση, ΣΑΒ = συνολικός αριθμός βακτηριδίων, Therm. = αριθμός θερμόφιλων βακτηριδίων, ΚΜ = κράτος μέλος, IDF = διεθνής γαλακτοκομική ομοσπονδία, ISO = διεθνής οργανισμός τυποποίησης, IUPAC = διεθνής ένωση καθαρής και εφηρμοσμένης χημείας, ADPI = αμερικανικό ινστιτούτο γαλακτοκομικών, ΖΣΓ = ζαχαρούχο συμπυκνωμένο γάλα, ΣΓΚ = συμπυκνωμένο γάλα ή κρέμα, ΣΥΑΛγαλ. = στερεό υπόλειμμα χωρίς λίπος του γάλακτος, ΤΓ = τυρί τυρογάλακτος.

Μέρος Α

>ΘΕΣΗ ΠΗΝΑΚΑ>

Μέρος Β

Οι μέθοδοι αναφοράς που περιλαμβάνονται στο μέρος Β εφαρμόζονται στα προϊόντα που καλύπτονται από ένα εκ των κανονισμών που αναγράφονται στην πρώτη στήλη

>ΘΕΣΗ ΠΗΝΑΚΑ>

Σημειώσεις στον πίνακα μεθόδων αναφοράς της Ευρωπαϊκής Ένωσης

Σημείωση 1: Απομόνωση των λιπαρών ουσιών του γάλακτος όπως περιγράφεται στο πρότυπο IDF 6B:1989 (προστασία από το φως).

Σημείωση 2: Δεν έχει καθοριστεί μέθοδος αναφοράς.

Σημείωση 3: Προετοιμασία δειγμάτων σύμφωνα με το πρότυπο IDF 122C:1996 ή με το πρότυπο IDF 73A:1985.

Σημείωση 4: Επώαση επί 48 ώρες σε θερμοκρασία 55 °C.

Σημείωση 5: % ΣΥΑΛ = % Συνολ. στερ. - % Λίπος.